2.  ปัจจัยเสี่ยง

    1.  ความเสี่ยงจากปัจจัยภายนอก

        1.  ความเสี่ยงทางด้านการเมือง

(1) ลักษณะความเสี่ยง: นโยบายรถคันแรกซึ่งเป็นตัวกระตุ้นยอดขายรถยนต์ภายในประเทศในปี
    2555 ที่ผ่านมาได้จบโครงการลงเมื่อสิ้นปี 2555
    และอาจมีผลทำให้การเติบโตของอุตสาหกรรมรถยนต์ภายในประเทศชะลอตัวลงในปี 2556
    อย่างไรก็ตาม
    อาจจะยังมีแรงหนุนจากการขยายตัวของอุตสาหกรรมต่อเนื่องจากปีที่แล้วในช่วงครึ่งปีแรกจากมติคณะรัฐมนตรีอนุมัติการขยายเวลาการรับมอบรถออกไปในปี
    2556 อีก 90 วัน

(2) สาเหตุของความเสี่ยง:
    นโยบายของรัฐบาลส่งผลกระทบอย่างมีนัยสำคัญต่อการลงทุนและผลกำไรของอุตสาหกรรมยานยนต์โดยรวม

(3) ผลลัพธ์ที่อาจเกิดขึ้น:
    คณะรัฐบาลยังคงต้องทำงานภายใต้แรงกดดันในการเปลี่ยนแปลงทางการเมืองซึ่งเกิดจากความขัดแย้งทั้งภายนอกและภายใน
    ความไม่แน่นอนทางการเมืองย่อมส่งผลกระทบกับการบริหารงานของรัฐบาล
    และเกิดความไม่แน่นอนต่อการดำเนินกิจการของบริษัทฯ
    และอาจส่งผลต่อความเชื่อมั่นของผู้บริโภค

(4) โอกาสที่เกิดขึ้นจริง:
    ยังคงเป็นการยากที่คาดเดาผลลัพธ์ที่จะเกิดขึ้นจากสถานการณ์ปัจจุบันเนื่องจากมีระดับความไม่แน่นอนสูง

(5) ระบบการจัดการความเสี่ยง: บริษัทฯ
    มีการติดตามสถานการณ์อย่างใกล้ชิดในการรับทราบข่าวสาร
    เพื่อตอบสนองนโยบายใหม่และปรับการทำงานเพื่อที่จะให้บริษัทฯได้รับผลที่ดีที่สุดจากนโยบายของรัฐบาล

    1.  ความเสี่ยงด้านเศรษฐกิจ

(1) ลักษณะความเสี่ยง: การเติบโตทางเศรษฐกิจในปี 2556
    มีแนวโน้มเติบโตต่อเนื่องแต่มีอัตราที่น้อยกว่าปี 2555
    เนื่องจากการส่งออกยังมีความเสี่ยงจากความผันผวนของเศรษฐกิจโลก

(2) สาเหตุของความเสี่ยง: อุปสงค์ และอุปทานในตลาดโดยรวมมีผลกระทบอย่างมากต่อบริษัทฯ

(3) ผลลัพธ์ที่อาจเกิดขึ้น: การชะลอตัวทางเศรษฐกิจส่งผลทำให้การบริโภคสินค้าลดลง
    และมีผลให้ความต้องการซื้อรถยนต์ของผู้บริโภคลดลงไปอย่างมาก
    เนื่องจากผู้บริโภคจะเลื่อนการซื้อรถยนต์คันใหม่ออกไปเพราะรายได้ที่หดหายไป
    ซึ่งทำให้บริษัทฯสูญเสียรายได้จากยอดการสั่งซื้อชิ้นส่วนของผู้ผลิตรถยนต์ที่ลดลง

(4) โอกาสที่เกิดขึ้นจริง: ทิศทางการเติบโตทางเศรษฐกิจในปี 2556
    มีอุปสงค์ภายในประเทศเป็นแรงผลักดันหลัก เช่น นโยบายการจำนำข้าว การปรับขึ้นค่าแรง
    การค้างส่งมอบรถยนต์จากปี 2555 และการลงทุนภาคเอกชนยังคงขยายตัวต่อเนื่อง

(5) ระบบการจัดการความเสี่ยง: ผู้บริหารได้ตระหนักถึงผลกระทบทางเศรษฐกิจ
    ดังนั้นจึงได้กำหนดให้มีมาตรการตรวจสอบอย่างใกล้ชิดโดยมุ่งเน้นในเรื่องการลดค่าใช้จ่าย
    และประสิทธิภาพในการดำเนินงาน
    มาตรการเหล่านี้จะช่วยลดความเสี่ยงที่อาจกระทบต่อผลการดำเนินงานของบริษัทฯ นอกจากนี้
    กลุ่มบริษัท อาปิโก
    ได้กระจายความเสี่ยงในการลงทุนไปยังธุรกิจการผลิตต่างๆของอุตสาหกรรมยานยนต์ของบริษัทฯ
    รวมถึงการจัดตั้งบริษัทในเครือในต่างประเทศ อาทิ เช่น ประเทศมาเลเซีย
    และสาธารณรัฐประชาชนจีน ซึ่งจะช่วยลดผลกระทบได้ระดับหนึ่ง

    1.  ความเสี่ยงจากความผันผวนของราคาวัตถุดิบ

(1) ลักษณะความเสี่ยง: ความเสี่ยงที่เกิดจากความผันผวนของราคาเหล็ก

(2) สาเหตุของความเสี่ยง: เหล็กเป็นวัตถุดิบหลักที่บริษัทฯใช้ในกระบวนการผลิต
    ราคาเหล็กมีความผันผวนสูงกับอุปสงค์และอุปทานของตลาดโลก

(3) ผลลัพธ์ที่อาจเกิดขึ้น: กำไรของบริษัทฯจะได้รับผลกระทบโดยตรงจากราคาวัตถุดิบที่สูงขึ้น
    ซึ่งส่งผลกระทบโดยตรงต่อมูลค่าเพิ่มของบริษัทฯและทำให้กำไรลดลง

(4) โอกาสที่เกิดขึ้นจริง:
    ราคาเหล็กในตลาดมีความผันผวนสูงและมีแนวโน้มที่จะปรับตัวสูงขึ้นอย่างต่อเนื่อง

(5) ระบบการจัดการความเสี่ยง: บริษัทฯมีการติดตามความเคลื่อนไหวของราคาเหล็กอย่างใกล้ชิด
    รวมทั้งมีนโยบายกลางในการซื้อวัตถุดิบ คิดเป็นอัตรากว่าร้อยละ 80 ของวัตถุดิบทั้งหมด
    ซึ่งนโยบายกลางนี้เป็นระบบให้ลูกค้าเป็นผู้เลือกวัตถุดิบในการผลิตและราคาการซื้อขายวัตถุดิบให้แก่บริษัทฯ
    โดยที่บริษัทฯมีข้อตกลงกับลูกค้าให้บริษัทฯสามารถปรับราคาของผลิตภัณฑ์ให้สอดคล้องกับต้นทุนและความผันผวนของราคาวัตถุดิบได้เป็นครั้งคราว
    ซึ่งข้อตกลงดังกล่าวจะช่วยลดผลกระทบจากความผันผวนของราคาวัตถุดิบต่อผลประกอบการของบริษัทฯ

    1.  ความเสี่ยงจากอัตราแลกเปลี่ยนเงินตราต่างประเทศ

(1) ลักษณะความเสี่ยง: ความเสี่ยงจากความผันผวนของอัตราแลกเปลี่ยนเงินตราต่างประเทศ
    จะมีผลต่อกำไรสุทธิของบริษัทฯ

(2) สาเหตุของความเสี่ยง: กลุ่มบริษัท อาปิโก
    มีรายรับและรายจ่ายในรูปของสกุลเงินต่างประเทศในหลายสกุลด้วยกัน เช่น ดอลลาร์สหรัฐฯ,
    เยน, ยูโร, สวิสฟรังก์, ปอนด์ และ โครนสวีเดน แต่เงินสกุลหลักที่ใช้ทำธุรกรรมคือ
    ดอลลาร์สหรัฐฯ, เยน และ ยูโร ซึ่งมีปริมาณการทำธุรกรรมในปีที่ผ่านมา ดังนี้

+--------+----------------+---------------+--------------------------+
| สกุลเงิน | รายรับ          | รายจ่าย        | ประเภทของธุรกรรม          |
|        |                |               |                          |
|        | (หน่วย : 1,000) | (หน่วย :       |                          |
|        |                | 1,000)        |                          |
+--------+----------------+---------------+--------------------------+
| ดอลลา  | 12,983.95      | 7,525.81      | ชำระเงินแก่เจ้าห            |
| ร์สหรัฐฯ | ดอลลาร์สหรัฐฯ    | ดอลลาร์สหรัฐฯ   | นี้ในต่างประเทศสำหรับค่าวัตถุดิบ |
|        |                |               | เครื่องจักร และชิ้นส่วนอะไหล่   |
+--------+----------------+---------------+--------------------------+
| เยน    | ไม่มี            | 74,599.23 เยน | ชำระเงินแก่เจ้าหนี้ใน         |
|        |                |               | ต่างประเทศสำหรับค่าเครื่องจักร |
|        |                |               | และชิ้นส่วนอะไหล่            |
+--------+----------------+---------------+--------------------------+
| ยูโร    | ไม่มี            | 1,213.68 ยูโร  | ชำระเงินแ                 |
|        |                |               | ก่เจ้าหนี้ในต่างประเทศสำหรับค่า |
|        |                |               | เครื่องจักร และชิ้นส่วนอะไหล่   |
+--------+----------------+---------------+--------------------------+

(3) ผลลัพธ์ที่อาจเกิดขึ้น:
    ความผันผวนของอัตราแลกเปลี่ยนเงินตราต่างประเทศอาจทำให้รายได้ของบริษัทฯลดลงและรายจ่ายเพิ่มขึ้น
    และในทางกลับกัน อย่างไรก็ตาม
    ระดับการเกิดความเสี่ยงดังกล่าวของบริษัทฯนั้นอยู่ในระดับต่ำ
    เนื่องจากรายได้และรายจ่ายหลักของบริษัทฯเป็นสกุลเงินบาท

(4) โอกาสที่เกิดขึ้นจริง: ตลาดการค้าโลกมีการเปลี่ยนแปลงอย่างต่อเนื่อง
    และอัตราแลกเปลี่ยนเงินตราต่างประเทศก็จะมีการเคลื่อนไหวไปตามการเปลี่ยนแปลงของตลาด
    ซึ่งเป็นผลให้มีความผันผวนในอัตราแลกเปลี่ยนเงินตราต่างประเทศสูง
    และอาจทำให้เกิดความได้เปรียบหรือเสียเปรียบได้สูง

(5) ระบบการจัดการความเสี่ยง: บริษัทฯ
    มีนโยบายในการป้องกันความเสี่ยงจากความผันผวนของอัตราแลกเปลี่ยนเงินตราต่างประเทศ
    ทั้งแบบธรรมชาติ (Natural Hedge Transaction) หรือในอีกความหมายก็คือว่า
    ใช้เงินที่ได้รับมานำไปชำระหนี้เจ้าหนี้ที่เรียกเก็บในสกุลเงินเดียวกัน
    และการบริหารความเสี่ยงกับธนาคาร
    เช่นการทำสัญญาการซื้อขายอัตราแลกเปลี่ยนเงินตราต่างประเทศล่วงหน้า เป็นต้น

    1.  ความเสี่ยงจากอัตราดอกเบี้ย

(1) ลักษณะความเสี่ยง: ความเสี่ยงที่เกิดจากความผันผวนของอัตราดอกเบี้ย
    ซึ่งส่งผลกระทบต่อต้นทุนทางการเงินของบริษัทฯ

(2) สาเหตุของความเสี่ยง: โดยปกติธุรกิจของบริษัทฯต้องการการลงทุนล่วงหน้าในจำนวนที่สูง
    อย่างน้อย 2-3 ปี ก่อนทำการผลิตจริง ดังนั้น บริษัทฯจึงต้องการเงินทุน
    ซึ่งก็คือเงินกู้จากสถาบันการเงิน เพื่อรองรับการขยายตัว และในปัจจุบัน
    บริษัทฯมีสินเชื่อระยะยาวคงค้างอยู่จำนวนหนึ่ง
    ซึ่งอัตราดอกเบี้ยเงินกู้เหล่านี้บางส่วนเป็นอัตราดอกเบี้ยลอยตัว
    เป็นเหตุให้บริษัทฯมีความเสี่ยงจากความผันผวนของอัตราดอกเบี้ย

(3) ผลลัพธ์ที่อาจเกิดขึ้น: มีการคาดการณ์ว่าอัตราดอกเบี้ยมีแนวโน้มปรับตัวสูงขึ้น
    หลังการฟื้นตัวของตลาดโลกจากภาวะเศรษฐกิจถดถอยครั้งล่าสุด
    ซึ่งอาจทำให้ต้นทุนทางการเงินของบริษัทฯสูงขึ้นตามอัตราดอกเบี้ยลอยตัว
    และจะส่งผบกระทบโดยตรงต่อผลกำไรของบริษัทฯ

(4) โอกาสที่เกิดขึ้นจริง: การประชุมคณะกรรมการนโยบายการเงินเมื่อปลายปี 2555
    และในรอบต้นปี 2556 ที่ผ่านมายังคงนโยบายดอกเบี้ยไว้เท่าเดิม
    เนื่องจากยังไม่มีสัญญาณของเงินทุนไหลเข้ามากนัก
    และมีความเป็นไปได้ที่อัตราดอกเบี้ยมีแนวโน้มไม่ปรับตัวสูงขึ้นตามที่คาดไว้

(5) ระบบการจัดการความเสี่ยง: เพื่อบรรเทาความเสี่ยง
    บริษัทฯได้ทำข้อตกลงสินเชื่อค้างชำระบางส่วนกับธนาคารด้วยสัญญาแลกเปลี่ยนดอกเบี้ย
    เพื่อตรึงอัตราดอกเบี้ยให้อยู่ในระดับที่เหมาะสม ดังตารางดังต่อไปนี้

  ---------- -------------- ------------------------- ------------------------ -----------------------
  เงินต้น      เงินต้นค้างชำระ ณ อัตราส่วนการบริหารความเสี่ยง   อัตราดอกเบี้ย               อัตราดอกเบี้ยแลกเปลี่ยนแล้ว
             วันที่ 31 ธันวาคม                                                     
             2555                                                              

  2,000      1,640.00       20%                       อัตราดอกเบี้ยฝากประจำ (6    5.65%
  ล้านบาท     ล้านบาท                                   เดือน) + 3.3%             

  1,200      785.40 ล้านบาท  35%                       อัตราดอกเบี้ยเงินกู้ยืมขั้นต่ำ –   5.33%
  ล้านบาท                                              1.75%                    

                            36%                       อัตราดอกเบี้ยเงินกู้ยืมขั้นต่ำ –   5.38%
                                                      1.75%                    
  ---------- -------------- ------------------------- ------------------------ -----------------------

  ตามตารางข้างต้น ในปี 2555 บริษัทฯได้กำหนดอัตราดอกเบี้ยคงที่ไว้สำหรับเงินกู้ประมาณร้อยละ
  34 ของเงินกู้ทั้งหมด

1.  ความเสี่ยงจากภัยธรรมชาติ

(1) ลักษณะความเสี่ยง:
    ความเสี่ยงจากภัยธรรมชาติในประเทศไทยและประเทศอื่นในห่วงโซ่อุปทานของอุตสาหกรรมยานยนต์
    ดังเช่น ภัยสึนามิที่ประเทศญี่ปุ่น และมหาอุทกภัยในประเทศไทยในปี 2554

(2) สาเหตุของความเสี่ยง: ภัยธรรมชาติที่เกิดขึ้นทั้งในและต่างประเทศ
    อาจจะมีผลกระทบกับการดำเนินงานของบริษัทฯทั้งทางตรงหรือทางอ้อม เช่น การขนส่ง
    แหล่งวัตถุดิบ กำลังซื้อของผู้บริโภค ฯลฯ ดังเช่น
    ภัยสึนามิในประเทศญี่ปุ่นได้ส่งผลกระทบกับบริษัทฯ
    เนื่องจากผู้ผลิตชิ้นส่วนและจัดหาวัตถุดิบหลายรายไม่สามารถส่งชิ้นส่วนหรือวัตถุดิบเหล็กให้กับบริษัทฯได้
    อีกทั้งยังไม่มีผู้ผลิตหรือผู้จัดจำหน่ายสินค้าดังกล่าวทดแทน ซึ่งทำให้เกิดความล่าช้าในการผลิต
    ส่วนเหตุการณ์อุทกภัยในเดือนตุลาคม 2554 ซึ่งทำให้โรงงานหลักของบริษัทฯจมอยู่ใต้น้ำ 2.2
    เมตร
    ทำให้การผลิตต้องหยุดชะงักและมีการย้ายฐานการผลิตไปยังโรงงานอื่นที่ไม่ได้รับผลกระทบ

(3) ผลลัพธ์ที่อาจเกิดขึ้น: ภัยธรรมชาติที่เกิดขึ้นได้ส่งผลกระทบโดยตรงต่อการผลิตของบริษัทฯ
    ทำให้บริษัทฯไม่สามารถสร้างรายได้และผลกำไรตามที่คาดการณ์
    รวมถึงค่าใช้จ่ายที่สูงขึ้นมากจากมาตรการป้องกัน บรรเทาและฟื้นฟูบริษัทฯ

(4) โอกาสที่เกิดขึ้นจริง: ภัยธรรมชาติเป็นสิ่งที่ไม่สามารถคาดการณ์ได้
    บริษัทฯเชื่อว่ามีโอกาสที่จะเกิดภัยธรรมชาติอีกในอนาคต

(5) ระบบการจัดการความเสี่ยง: ผู้บริหารระดับสูงของกลุ่มบริษัทอาปิโก
    ได้ตระหนักถึงผลกระทบอันร้ายแรงของภัยธรรมชาติเป็นอย่างมาก
    จึงได้กำหนดนโยบายหลายอย่างเพื่อกระจายความเสี่ยง
    บริษัทฯได้ตั้งโรงงานกระจายตัวกันในหลายๆพื้นที่ในประเทศซึ่งสามารถย้ายสายการผลิตบางส่วนไปยังโรงงานเหล่านั้นได้หากจำเป็น
    นอกจากนี้
    บริษัทฯยังได้ทำประกันภัยเพื่อได้รับเงินชดเชยกรณีโรงงานถูกน้ำท่วมหรือธุรกิจหยุดชะงักไว้ด้วย
    ในปี 2555 ที่ผ่านมา นิคมอุตสาหกรรมไฮเทคซึ่งเป็นที่ตั้งของโรงงานหลักของบริษัทฯ
    ได้รับการสนับสนุนจากรัฐบาลในการสร้างเขื่อนดินสองชั้นล้อมรอบนิคมเป็นที่เรียบร้อย
    ซึ่งเป็นการป้องกันและลดความเสียหายที่จะเกิดหากมีเหตุการณ์อุทกภัยอีกในอนาคต

    1.  ความเสี่ยงจากปัจจัยภายใน

        1.  ความเสี่ยงจากการพึ่งพาผู้บริหารสูงสุดเพียงผู้เดียว

(1) ลักษณะความเสี่ยง: การพึ่งพาผู้บริหารสูงสุดเพียงผู้เดียว
    อาจเกิดผลกระทบในทางลบต่อบริษัทฯ

(2) สาเหตุของความเสี่ยง: นาย เย็บ ซู ชวน ประธานและประธานเจ้าหน้าที่บริหาร
    มิเพียงแต่เป็นผู้บริหารระดับสูงของบริษัทฯเท่านั้น
    แต่ยังมีความรับผิดชอบด้านการตลาดและมีความสัมพันธ์แน่นแฟ้นกับลูกค้าอีกด้วย

(3) ผลลัพธ์ที่อาจเกิดขึ้น: หากขาดนายเย็บ ซู ชวนแล้ว
    บริษัทฯอาจตกอยู่ในความเสี่ยงต่อการสูญเสียยอดขายให้แก่คู่แข่งได้
    ในขณะสภาวะการแข่งขันสูงของอุตสาหกรรมยานยนต์

(4) โอกาสที่เกิดขึ้นจริง: ปัจจุบัน นายเย็บ ซู ชวน ยังไม่มีแผนที่จะเกษียณตนเอง
    และยังคงสนับสนุนการทำงานและการพัฒนาของบริษัทฯ

(5) ระบบการจัดการความเสี่ยง: บริษัทฯได้ทำการฝึกอบรมและพัฒนาทีมผู้บริหารใหม่ๆ
    ซึ่งเป็นไปตามวัตถุประสงค์และนโยบายของบริษัทฯ

    1.  ความเสี่ยงจากการควบคุมการจัดการกลุ่มผู้ถือหุ้นใหญ่

(1) ลักษณะความเสี่ยง: การไม่สามารถตรวจสอบและถ่วงดุลอำนาจของกลุ่มผู้ถือหุ้นใหญ่

(2) สาเหตุของความเสี่ยง: ปัจจุบันบริษัทฯมีผู้ถือหุ้นรายใหญ่ 2 กลุ่ม คือกลุ่มของ นายเย็บ ซู ชวน
    และ กลุ่มโซ จิทสึ คอร์ปอเรชั่น ซึ่งถือหุ้นรวมกันมากกว่าร้อยละ 50
    ของทุนจดทะเบียนที่ชำระแล้ว และมีอำนาจในการบริหารจัดการ

(3) ผลลัพธ์ที่อาจเกิดขึ้น:
    ผู้ถือหุ้นใหญ่อาจมีอำนาจในการกำหนดวาระการประชุมในการประชุมผู้ถือหุ้น
    โดยที่ผู้ถือหุ้นรายย่อยอาจไม่มีคะแนนเสียงเพียงพอในการตรวจสอบและถ่วงดุลอำนาจในวาระการประชุมที่กลุ่มผู้ถือหุ้นรายใหญ่เสนอ

(4) โอกาสที่เกิดขึ้นจริง:
    มีความเป็นไปได้น้อยที่ผู้ถือหุ้นรายใหญ่จะมีอำนาจจัดการเบ็ดเสร็จเกี่ยวกับผลประโยชน์ที่ไม่ลงตัว
    เนื่องจาก คณะกรรมการบริษัทฯประกอบด้วย กรรมการอิสระถึง 6 ท่าน
    จากจำนวนกรรมการทั้งหมด 9 ท่าน ในการทำหน้าที่ตรวจสอบการดำเนินงานของผู้บริหาร

(5) ระบบการจัดการความเสี่ยง: ปัจจุบัน
    กรรมการอิสระได้ทำหน้าที่ตรวจสอบการดำเนินงานของผู้บริหาร
    เพื่อให้มั่นใจได้ว่ามีการปกป้องผลประโยชน์ของผู้ถือหุ้นรายย่อย

    1.  ความเสี่ยงจากความไม่แน่นอนของรายได้จากอุปกรณ์จับยึดเพื่อประกอบรถยนต์
        และการผลิตแม่พิมพ์

(1) ลักษณะความเสี่ยง:
    ความเสี่ยงจากความไม่แน่นอนของรายได้จากบริษัทฯหนึ่งในกลุ่มที่ทำการผลิตอุปกรณ์จับยึดประกอบรถยนต์
    และการผลิตแม่พิมพ์

(2) สาเหตุของความเสี่ยง:
    ปริมาณความต้องการซื้ออุปกรณ์จับยึดนั้นเป็นไปตามการผลิตของรุ่นรถยนต์
    โดยจะมีการเปลี่ยนทุกๆ 3-5 ปี
    ทำให้บริษัทฯมีความเสี่ยงจากรายได้ที่ไม่แน่นอนจากการจำหน่ายอุปกรณ์จับยึด

(3) ผลลัพธ์ที่อาจเกิดขึ้น: เมื่อเปรียบเทียบกับธุรกิจอื่นของบริษัทฯ
    รายได้จากการจำหน่ายอุปกรณ์จับยึดเพื่อประกอบรถยนต์ และผลิตแม่พิมพ์
    ของแต่ละปีมีความผันผวนมากที่สุด

(4) โอกาสที่เกิดขึ้นจริง:
    เนื่องจากเป็นลักษณะปกติของธุรกิจการผลิตอุปกรณ์จับยึดเพื่อประกอบรถยนต์
    และการผลิตแม่พิมพ์นี้ ความไม่แน่นอนของรายได้จึงไม่สามารถหลีกเลี่ยงได้

(5) ระบบการจัดการความเสี่ยง: ด้วยบริษัทฯมีความสัมพันธ์อันดีกับลูกค้า
    ประกอบกับผลิตภัณฑ์มีคุณภาพสูง
    เป็นสิ่งประกันว่ายอดการจำหน่ายอุปกรณ์จับยึดเพื่อประกอบรถยนต์
    และแม่พิมพ์นั้นยังสามารถไปได้ดี อีกทั้งบริษัทฯได้มีการเติบโตอย่างต่อเนื่อง ทำให้กว่าร้อยละ
    50 อุปกรณ์จับยึดเพื่อประกอบรถยนต์ และแม่พิมพ์
    เป็นการผลิตเพื่อใช้สำหรับธุรกิจภายในบริษัทฯ

    1.  ความเสี่ยงจากการแข่งขันในอุตสาหกรรมการผลิตชิ้นส่วนยานยนต์

(1) ลักษณะความเสี่ยง: ตลาดยานยนต์มีการแข่งขันสูงมาก
    บริษัทฯต้องเผชิญกับสภาวะการแข่งขันกันเองอย่างสูงจากบริษัทฯผู้ผลิตชิ้นส่วนยานยนต์รายอื่น
    เมื่อการแข่งขันเข้มข้นขึ้น ย่อมมีโอกาสที่บริษัทฯอาจสูญเสียส่วนแบ่งการตลาดให้กับคู่แข่งได้

(2) สาเหตุของความเสี่ยง: ในการสั่งซื้อชิ้นส่วนยานยนต์แต่ละครั้ง
    บริษัทผู้ผลิตยานยนต์จะคัดเลือกผู้ผลิตชิ้นส่วนยานยนต์ล่วงหน้าก่อนการผลิตจริง
    และจะมอบคำสั่งซื้อให้แก่ผู้ผลิตชิ้นส่วนที่ได้รับการคัดเลือกอย่างต่อเนื่องตลอดอายุของยานยนต์รุ่นนั้นๆซึ่งอาจมีระยะเวลาตั้งแต่
    4 ถึง 10 ปี ดังนั้น อุตสาหกรรมนี้จึงมีการแข่งขันสูงด้วยราคาที่ต่ำในขณะที่คงคุณภาพสูง
    เพื่อให้ได้รับคำสั่งซื้อจากลูกค้า ซึ่งหมายถึงการประกันรายได้ที่แน่นอนเป็นระยะเวลายาวนาน

(3) ผลลัพธ์ที่อาจเกิดขึ้น: การไม่ได้รับคำสั่งซื้อที่ควรจะได้จากลูกค้า
    เป็นความเสี่ยงที่อาจส่งผลกระทบอย่างมากต่อการดำเนินงานของบริษัทฯ
    และอาจเป็นข้อเสียเปรียบสำหรับโครงการในอนาคตอีกด้วย

(4) โอกาสที่เกิดขึ้นจริง:
    เนื่องจากบริษัทฯมีชื่อเสียงในการผลิตชิ้นส่วนยานยนต์คุณภาพสูงด้วยราคาที่สามารถแข่งขันได้
    รวมถึงการให้บริการที่มีประสิทธิภาพและการส่งสินค้าที่ตรงต่อเวลา ทั้งหมดนี้
    ทำให้บริษัทฯได้รับความเชื่อมั่นจากบริษัทผู้ผลิตยานยนต์ชั้นนำระดับโลก

(5) ระบบการจัดการความเสี่ยง: บริษัทฯมีเป้าหมายในการเป็นผู้นำในอุตสาหรรมยานยนต์
    และได้มีการนำเทคโนโลยีที่ทันสมัยมาใช้ในการผลิต
    ผนวกกับความพยายามในการพัฒนาศักยภาพในด้านวิศวกรรม รวมถึงความสัมพันธ์อันดีกับลูกค้า
    ส่งผลให้บริษัทฯสามารถรักษาระดับความเป็นผู้ผลิตชิ้นส่วนยานยนต์ที่มีความสามารถในการแข่งขันสูงที่สุดในตลาดรายหนึ่ง

    1.  ความเสี่ยงจากการควบคุมคุณภาพ

(1) ลักษณะความเสี่ยง: คุณภาพของงานเป็นปัจจัยหลักแห่งความสำเร็จสำหรับผู้ผลิตชิ้นส่วนยานยนต์

(2) สาเหตุของความเสี่ยง:
    ในตลาดยานยนต์ที่มีการแข่งขันสูงความบกพร่องของผลิตภัณฑ์เป็นสิ่งที่ไม่สามารถยอมรับได้
    การผลิตชิ้นงานที่มีตำหนิอาจส่งผลในทางลบต่อชื่อเสียงของบริษัทฯจากการเรียกคืนชิ้นส่วนยานยนต์หรืออุบัติเหตุร้ายแรง

(3) ผลลัพธ์ที่อาจเกิดขึ้น: บริษัทฯอาจประสบความเสี่ยงจากการสูญเสียลูกค้า
    และชื่อเสียงของบริษัทฯ หากไม่สามารถรักษามาตรฐานของผลิตภัณฑ์ของลูกค้าไว้ได้
    หรือเกิดการเรียกคืนของผลิตภัณฑ์

(4) โอกาสที่เกิดขึ้นจริง:
    บริษัทฯได้มุ่งเน้นในการควบคุมคุณภาพของผลิตภัณฑ์เพื่อความพึงพอใจของลูกค้า จึงมั่นใจได้ว่า
    ความเสี่ยงจากการควบคุมคุณภาพจะลดลงอย่างต่อเนื่อง

(5) ระบบการจัดการความเสี่ยง: บริษัทฯได้ตั้งเป้าหมายที่จะลดจำนวนของเสียผลิตภัณฑ์ให้เหลือ
    0% จึงได้ทำการลงทุนเพิ่มเกี่ยวกับมาตรฐานและการควบคุมคุณภาพของผลิตภัณฑ์
    บริษัทฯได้รับการรับรองระบบมาตรฐานคุณภาพ ISO/TS 16949 นอกจากนี้
    บริษัทฯยังรับประกันลูกค้าในเรื่องคุณภาพของผลิตภัณฑ์ซึ่งได้ระบุอยู่ในสัญญาจัดซื้อโดยยินยอมให้ลูกค้าคืนผลิตภัณฑ์ที่ไม่เป็นไปตามข้อกำหนดของลูกค้า

    1.  ความเสี่ยงด้านปัญหาแรงงาน

(1) ลักษณะความเสี่ยง:
    ความเสี่ยงอันเนื่องจากปัญหาแรงงานอาจส่งผลกระทบต่อการดำเนินงานของบริษัทฯ

(2) สาเหตุของความเสี่ยง:
    กลุ่มสหภาพแรงงานในอุตสาหกรรมผลิตรถยนต์นับเป็นกลุ่มที่ยังไม่มีความมั่นคง

(3) ผลลัพธ์ที่อาจเกิดขึ้น: ความสัมพันธ์ที่ไม่ดีระหว่างบริษัทฯและสหภาพแรงงาน
    อาจนำไปสู่ความขัดแย้งระหว่างบริษัทผู้ผลิตกับกลุ่มสหภาพแรงงาน

(4) โอกาสที่เกิดขึ้นจริง:
    อาจเกิดการประท้วงขึ้นได้หากความสัมพันธ์ที่อ่อนแอระหว่างบริษัทฯและสหภาพแรงงาน

(5) ระบบการจัดการความเสี่ยง:
    บริษัทฯมุ่งเน้นการสื่อสารอย่างมีประสิทธิภาพและการให้ผลตอบแทนที่เหมาะสมซึ่งเป็นปัจจัยสำคัญที่จะช่วยลดปัญหาความขัดแย้งข้อพิพาทแรงงานและจะลดผลกระทบต่อการผลิต

    1.  ความเสี่ยงด้านการปฏิบัติงานโดยความปลอดภัย สิ่งแวดล้อมและชุมชน

(1) ลักษณะความเสี่ยง: ความเสี่ยงจากอันตรายและการสูญเสียที่เกี่ยวเนื่องกับความปลอดภัย
    สิ่งแวดล้อมและชุมชน

(2) สาเหตุของความเสี่ยง: ด้วยลักษณะของธุรกิจการผลิตชิ้นส่วนยานยนต์ของกลุ่มบริษัท อาปิโก
    นั้นมีความเสี่ยงที่อาจก่อให้เกิดอันตราย และความสูญเสีย
    หากปราศจากการจัดการด้านความปลอดภัยที่ดี
    โดยมีผลกระทบต่อพนักงานของบริษัทฯและผู้เกี่ยวข้อง

(3) ผลลัพธ์ที่อาจเกิดขึ้น: ในด้านความปลอดภัย
    การกระทำและสภาพแวดล้อมหรือสภาพการณ์ที่ไม่ปลอดภัย อาจทำให้พนักงานประสบอุบัติเหตุ
    ในด้านสิ่งแวดล้อมและชุมชน หากขาดการจัดการที่ดี ซึ่งรวมถึงการควบคุมมลภาวะ
    และการบำบัดของเสีย อาจส่งผลกระทบในด้านลบต่อ ประสิทธิภาพการผลิตของบริษัทฯ

(4) โอกาสที่เกิดขึ้นจริง:
    บริษัทฯได้กำหนดนโยบายที่ชัดเจนเกี่ยวกับความปลอดภัยในด้านสิ่งแวดล้อม ชุมชน
    และการจัดฝึกอบรมให้พนักงานอย่างต่อเนื่อง โดยย้ำเตือนถึงความสำคัญการออกแบบ
    การผลิตโครงสร้างพื้นฐาน และระบบการผลิต ทำให้บริษัทฯสามารถลดความสูญเสีย
    และอันตรายจากการทำงานที่อาจเกิดขึ้น

(5) ระบบการจัดการความเสี่ยง:
    นอกจากนี้บริษัทฯยังได้มีการจัดกิจกรรมที่ส่งเสริมสภาพแวดล้อมในการทำงานให้มีความสะอาดและความปลอดภัย
    รวมทั้งกิจกรรม 5ส
    โดยคำนึงถึงการสร้างมาตรฐานในการทำงานที่จะช่วยเพิ่มประสิทธิภาพในการผลิต
    การสร้างสภาพแวดล้อมในสถานที่ทำงานที่ปลอดภัย สะอาด สะดวก
    และง่ายต่อการตรวจสอบสิ่งผิดปกติที่อาจเกิดขึ้น ในด้านสิ่งแวดล้อม
    บริษัทฯยังได้รับการรับรองมาตรฐาน ISO 14001
    ซึ่งเป็นมาตรฐานรับรองระบบการจัดการสิ่งแวดล้อม
    แสดงให้เห็นถึงศักยภาพของบริษัทฯในการจัดการและแก้ไขปัญหาสิ่งแวดล้อม